Piimaühingute Keskliit "Võieksport"

Piimaühingute Keskliit "Võieksport" oli Eestis aastatel 1936–1940 tegutsenud keskliit, mis keskendus või ekspordile Eestist.

Keskliidu eelkäija oli aastatel 1911–1936 tegutsenud Piimaühingute Keskühing "Estonia", kellel erinevalt "Eesti Võiekspordist" ei olnud Eestist või väljaveo ainuõigust.
pisi|Eesti eksportvõi kast
1932. aastal moodustas piimatoodete eksport Eesti üldisest ekspordist 36,3%. Seoses suure majanduskriisiga algas piima kokkuostu langus: 1 kg eksportvõi hind langes iseseisvusaja madalaimale tasemele – 1,17 krooni. 

1934. aastal võttis Riigikogu vastu võihinna kindlustamise seaduseRT 1934;13, millega kindlustati võitootjaile 1 kilogrammi või hinnaks 1,50 krooni. Võeti vastu piimaseadusRT 1934; 56 ja 1934. aasta 5. detsembril otsustas Vabariigi valitsus anda 1935. aastaks või väljaveo load viiele eksportöörile: P. K. "Estoniale", Eesti Piimaühisuste Liidule, aktsiaseltsile Rotermanni tehased ning ettevõtetele C. F. Gahlnbäck ja J. Puhk & Pojad.Postimees (1886-1944), nr. 334, 6 detsember 1934 

1936. aasta või väljaveo korraldamise seadusegaRT 1936; 30 moodustati juriidilise isikuna Piimaühistute Keskliit „Võieksport”, millele anti või väljaveo ainuõigus.

Näiteks 1937. aastal eksportis keskliit 13 180 tonni võid, mille rahaline väärtus oli 22,5 miljonit krooni. Eesti koguekspordist moodustas see üle viiendiku. Peamised sihtriigid olid Suurbritannia ja Põhja-Iiri Ühendkuningriik (62,7%) ja Saksamaa (36,9%).

Piimaühingute Keskliidu "Võieksport" keskmeiereiTallinna uus keskmeierei, Ühistegelised Uudised, nr. 2, 15 jaanuar 1937 varustas piima ja piimasaadustega umbes 90% Tallinna elanikest.Albert Irs — 95, www.eesti.ca, 05 Sep 2003

Keskliidu juhatuse esimees oli August Reinart. 

 Viited 

Kategooria:Eesti endised ettevõtted
Kategooria:Eesti ühistegevus
Kategooria:Eesti toiduainetööstuse ettevõtted
Kategooria:Eesti piimatööstus